Amejjay yuɣal-d di Fransa, yella ixeddem dina deg temdint n Perpinyu, dina i d-yekker, yeɣra dina. D xali-s i t-yewwin asmi yesɛa 4 neɣ 5 n yiseggasen, Amejjay yeɣra deg tesnawit n Franṣwa Aragu. Yewwi-d lbak yekcem ɣer tseddawit n Munpelyi, yeɣra dina tussniwin n tujjya. Maca seg wakken tezga yemma-s tettbedda-as-d deg tergit-is, tettwali-d deg s tmuɣli yeččuren d urfan, yegzem-itt di rray ad d-yekcem tamurt akken ad yaɣez ad d-yessali lbaḍnat yeffren, asmi yefhem xali-s belli yegzem-itt deg rray ad d-yekcem ɣer tmurt, ad d-yessali iẓuran-is, yuɣal yerreẓ tacbaylit n lbaḍnat, yenna-as belli netta d mmi-s n tɣalaḍt. Ziɣ aṭṭan n umejjay yugar wina n umuḍin.